**Cuba vælger ny præsident den 19. april 2018**

Da Raul Castro blev genvalgt til præsident i 2013 gjorde han det klart at det blev hans sidste periode.

Ikke forstået, at Raul ville forsvinde helt “ud af billedet”.

Præsident og partiformand (første sekretær) for kommunistpartiet er ikke det samme. Her fortsætter

Raul Castro som første sekretær indtil næste valg i partiet, som finder sted 2021. Her kan han ikke blive valgt i følge nye vedtægter, hvor aldersgrænsen for valg ligger på under 70 år.

Modsat valg til Nationalforsamlingen (parlamentet) foregår dette på en helt anden måde end valg til

kommunistpartiet. (se side 82)

Ikke kun, fik Cuba ny præsident, men et markant skift i fordelingen af køn slog også igennem ved valget i og til Nationalforsamlingen.

322 ud af Nationalforsamlingens medlemmer er kvinder og i statsrådet er 16 af de 31 medlemmer kvinder.

Hvem er så den nye præsident.

Miguel Diaz-Canel er født 20. april 1960 i Villa Clara provinsen.

Uddannet som elektronik ingeniør i 1982.

Aftjent sin værnepligt i hæren (to år), indtil 1985.

Arbejdede herefter som universitetslærer på Universidad de Las Claras “Maria Abreu”.

Allerede som studerende meldte han sig ind i ungkommunisterne (UJC).

I 1987 bliver han ledende kadre i UJC, hvilket fører til at han i 1989 bliver valgt til provinsleder i Santa Clara provinsen og senere anden sekretær for UJC på landsplan.

Arbejder sig de kommende år op igennem UJC og bliver i 1993 optager i inderkredsen i selve partiet (PCC) i provinsen Santa Clara.

Vælges i 2003 til den højeste myndighed i PCC, Politbureauet - anbefalet af Raul Castro.

Bliver minister for højere uddannelser i 2009, hvor han gennemfører en række reformer og genindfører adgangsprøver til matematik, spansk og historie.

Efter tre år droppes ministertitlen. Han bliver 2012 udnævnt som Vicepræsident for Ministerrådet med særlig ansvar for uddannelse, videnskab, sport og kultur.

Februar 2013 bliver han af parlamentet valgt til Første vicepræsident for Stats- og ministerrådet, og er dermed kronprins til at tage over, hvilket så skete den 19. april 2018.

Den første tid her af sin præsident periode har han brugt meget på, at rejse Cuba “tyndt”.

Tale med befolkningen og lytte til, hvad som rør sig.

En stil som Fidel Castro også brugte meget.

Men, hvad vil han politisk?

Her har han klart meldt ud at han vil videreføre og forbedre opbygningen af den cubanske socialisme, en bæredygtig socialisme med velfærd. Han står ikke for pludselige, spontane forandringer, men systemet skal perfektioneres.

Forbedre forholdet mellem løn og vareudbud, det er her der findes mest utilfredshed i dag. Arbejde på et mentalitets skifte, fremme af en skattekultur og en decentralisering af beslutningerne. Vi kan ikke fordele rigdom, som vi ikke har skabt (citat, Miguel Diaz -Canel)

**Ny grundlov/forfatning på vej i Cuba.**

På det første møde i juli, i Nationalforsamlingen efter valget af ny præsident, godkendte alle medlemmerne enstemmigt et udkast til ny forfatning.

Vi går efter en grundlov som objektivt er nærmere det, som er muligt, men som samtidigt ikke opgiver at være en socialistisk grundlov, siger Miguel Diaz-Canel.

Forslaget ændrer ganske betydeligt på statens indretning. I dag er der folkevalgte forsamlinger på tre niveauer: Den lovgivende Nationalforsamling, valgte provinsforsamlinger og valgte kommunalbestyrelser.

Fremover bliver de valgte provinsråd nedlagt og kommunerne (ialt 168) får langt større selvstyre.

Som noget nyt får kommunerne ret til at opkræve skatter og afgifter.

Forslag om at åbne op for ægteskaber med personer af samme køn, værnepligtens længde og hvor går grænsen for enkeltpersoners adgang til at ophobe ejendom og rigdom, indgår også.

Den nye grundlov lægger op til at give markedet mere plads i økonomien, at private og kooperative ejendomsformer skal spille en større rolle, men ikke den dominerende, i samfundet.

Udkastet blev sendt ud til debat i befolkningen. Herefter skal udkastet tilbage i parlamentet, som så tager stilling til ændringer og eventuelle tilføjelser inden den sendes til folkeafstemning i begyndelsen af det nye år, 2019.

**Ophævelse af blokaden.**

Blokaden mod Cuba var endnu en gang til afstemning ved FN´s generalforsamlings møde i

efteråret 2018 (1. november)

Her stemte 189 lande for ophævelse af blokaden og 2 lande stemte imod (USA og Israel)